open-index/open-wikipedia-markdown huggingface dataset:
Equitación

miniatura|dereita|250px| Carreira de cabalos
miniatura|dereita|250px
A **equitación** é un deporte ecuestre que consiste en manter o control preciso sobre un cabalo e require dun moi bo coidado e limpeza do animal por parte do xinete.

Os cabalos  utilizanse para deportes de alta competición, coma o Salto, Adestramento, Concurso completo, Salto alto, Enduro Ecuestre, enganches, volteo, Polo, Hípica e Rodeo. Os cabalos tamén se montan para os propósitos terapéuticos, xa que o montar a cabalo en forma non competitiva mellora a saúde humana e o desenvolvemento emocional. Nalgunhas partes do mundo, aínda os utilizan para os propósitos prácticos, como por exemplo para o arado.

A equitación está rexida pola Federación Ecuestre Internacional e é un deporte olímpico dende 1900 nas disciplinas de salto, adestramento e concurso completo de equitación.

## Historia
Na prehistoria, o cabalo só servía de alimento para o ser humano. Pero na Idade de Bronce percataronse de que o cabalo  podíase empregar como ferramenta de traballo. Na Época Antiga o cabalo foi utilizado para a guerra. Os principais exércitos contaban con cabalaría, nesta época aparece o primeiro cabalo famoso na historia: Bucéfalo, o cabalo de Alexandre Magno, cazado e domado por el. A Idade Media  caracterizouse pola cabalaría española ou "Escola de Cabaleiros".

## Notas 
## Véxase tamén 
### Outros artigos 
* Polo (deporte)
Mente (homónimos)

O termo **Mente** refírese aos aspectos colectivos do intelecto e a consciencia. Pode referirse a:

*Na mitoloxía grega, Mente é o nome dunha ninfa amante de Hades, deus do Inframundo;
*"-mente" é un sufixo dos adverbios regulares, presente na maioría das linguas románicas.

Como topónimo, pode referirse a:

;En Galiza
***O Mente**, lugar da parroquia do Navallo, no concello de Riós.

## Véxase tamén
### Outros artigos
Armadura

[miniatura|300px|Armadura [Período micénico|micénica, -1400.]]
Unha **armadura** é unha vestimenta que se fabricaba de metais ou outros materiais resistentes coma o coiro.

## Orixes
A orixe da armadura é do período exipcio, naqueles tempos compoñíase dun casco e unha coiraza. Entre os caldeos-asirios, polo que que aparece nos relevos da época, usábase un casco de bronce de forma algo cónica, a coiraza feita de pel cuberta de láminas metálicas e os botíns de coiro duro ou gornecido tamén con láminas. Os soldados gregos adoitaban levar unha túnica curta que remataba en pregues simétricos e sobre ela unha coiraza para o tronco, formada por tiras de coiro con pezas metálicas ou ben só dúas pezas (peto ou plastrón e espaleira) que cubrían peito e costas e uníanse con tiras metálicas ou correas sobre os ombros mentres que a parte dianteira das pernas se defendía coas cnémides.

## Notas
Midnight Resistance

***Midnight Resistance*** é un videoxogo para máquinas recreativas por Data East en 1989, utilizaba un joystick 3D. Ocean Software realizou versións para Sega Genesis, ZX Spectrum, Amstrad CPC, Commodore 64, Commodore Amiga e Atari ST.

Xogo bélico no cal un personaxe estilo Rambo debe disparar coa súa metralladora aos tanques que inundan a cidade para restablecer a orde e a paz.
Batalla de Dien Bien Phu

A **batalla de Dien Bien Phu** (en francés **Bataille de Diên Biên Phu**; en vietnamita: **Chiến dịch Điện Biên Phủ**) foi o encontro bélico decisivo da Primeira Guerra de Indochina, librada entre forzas francesas do Corpo Expedicionario do Extremo Oriente (que incluía tropas da Lexión Estranxeira e doutros países coloniais franceses), e forzas comunistas vietnamitas revolucionarias do Viet Minh. A batalla ocorreu entre marzo e maio de 1954, culminando cunha derrota contundente dos franceses.

A batalla significou a vitoria do xeneral Giap, o 7 de maio de 1954. Como consecuencia Francia abandonou a parte norte do Vietnam (o Tonquín), logo do asinamento dos acordos de Xenebra en xullo de 1954, que ademais instauraron a partición do país ao longo do paralelo 17º.
Las Chinas

**Las Chinas** foi un grupo de pop español dos anos 80, formado integramente por mulleres. O grupo formouse en Madrid en 1979. Integrábano María José Serrano, "Jose" (voz), "Montse" (baixo), "Luna" (guitarra) e "Miluca" (teclados). Máis tarde sumouse a elas "Speedy" (batería). A súa referencia eran as británicas Mo-dettes, grupo da nova onda formado tamén só por mozas. En 1980 realizaron varios concertos en directo en varios lugares de España, e asinaron un contrato coa multinacional RCA.

O seu primeiro sinxelo, cos temas "El hombre salvaje" e "Amor en frío", editouse a principios de 1981. Durante ese ano, realizaron varias actuacións e interviñeron en varios programas de televisión, e ata nunha longametraxe, *La última estación*, no cal interpretaron unha versión do tema de Ejecutivos Agresivos "Te espío". A versión editouse logo na cara B dun sinxelo da banda sonora orixinal da película.

O grupo terminou por disolverse sen chegar a gravar nin un só álbum, aínda que deixaron algúns temas inéditos, como "23 de enero" e "Chicos de la calle" que logo foron publicados polo selo DRO nun álbum dobre dedicado a varios grupos e titulado *El pecado original*. A cantante do grupo iniciou en 1983 a súa carreira en solitario, co nome de Kikí d'Akí.

## Discografía 
* "El hombre salvaje" / "Amor en frío" (sinxelo, 1980)
* "Te espío" (cara B do single B.S.O. *La última estación*, 1982)
* Dous temas ("23 de enero" e "Chicos de la calle") en *El pecado original*, recompilatorio de maquetas de varios grupos (1987)

## Bibliografía 
* Ordovás, Jesús: *Historia de la música pop española*. Alianza, 1987. ISBN 84-206-0224-8. 
* Varios Autores: *Guía Esencial de la Nueva Ola Española*. Rock Indiana.
Economía de Belize

A pequena e esencialmente privada **economía de Belize** depende principalmente do turismo, seguida da exportación de produtos mariños, cítricos, cana de azucre, banana e roupas. A descuberta de petróleo en 2006 impulsou o crecemento económico. Os esforzos de prospección continuaron e en 2009 a produción creceu un pouco.

## Notas
Parietal

miniatura|dereita|250px|Vista lateral do cranio.
O **parietal** é un óso par que forma parte do teito e as paredes laterais do cranio, de forma cuadrangular, convexo por fóra e cóncavo por dentro. Os dous parietais articúlanse entre si a través dos seus bordos saxitais (ou mediais) formando a **sutura saxital**; co óso occipital a través dos seus bordos posteriores, formando a **sutura lambdoide**; e co óso frontal a través dos seus bordos anteriores, formando a **sutura coronal**. Os seus bordos inferiores articúlanse co óso temporal e coas ás maiores do esfenoide, formando as suturas esfenoparietal, parietoescamosa e parietomastoidea.

O punto de unión da sutura saxital coa lambdoide chámase *Lambda*, e o punto de unión da sutura saxital coa sutura coronal chámase *Bregma*. Estes dous puntos son interesantes porque permanecen sen osificar ata os dous anos de vida polo que se empregan como fiestras ecográficas para estudos cerebrais.

## Véxase tamén
* Lista de ósos no esqueleto humano

## Galería de Imaxes 

Ficheiro:Gray132.png|Superficie externa do parietal
Ficheiro:Gray133.png|Superficie interna do parietal

'''
Óso frontal

miniatura|dereita|Vista anterior do frontal.
O **óso frontal** é un óso impar do cranio, situado na parte anterosuperior. Nel pódense establecer catro partes: escama. porción nasal e dúas porcións orbitarias.

## Escama 
Tamén chamada porción vertical do frontal, correspóndese coa fronte e parte da cúpula cranial. Articúlase cos ósos parietais a través da sutura coronal, e coas ás maiores do esfenoide. Ós dous lados da liña mediosaxital presenta a eminencia frontal ou protuberancia frontal. Preto do bordo caudal e a ámbolos dous lados da liña media están os arcos superciliares (que se corresponden coa zona das cellas); entre estes dous arcos existe unha depresión chamada *glabela*. Nesta porción vertical e a cada beira do plano saxital están os seos frontais, separados por un tabique que pode ser incompleto ou mesmo non atoparse na liña media. Estes seos poden estar divididos en pequenas celas.

## Porción nasal 
É a parte máis prominente, situada na parte media do seu bordo caudal, separando as órbitas entre si. Articúlase na súa parte anterior cos ósos propios do nariz a través da sutura nasofrontal; o punto medio desta sutura recibe un nome de seu: *Nasión*. Da superficie inferior despréndese a espiña nasal do frontal, que se articula coa *crista galli* do óso etmoide.

## Porcións orbitarias 
Situadas a cada beira do bordo caudal da escama e separadas pola lámina cribosa do etmoide. Articúlanse na súa cara posterior coas ás menores do esfenoide. Acollen ás glándulas lacrimais na parte supero-externa da órbita e o músculo oblicuo maior do ollo.

## Apófises orbitarias 
Existen catro, dúas interna e dúas externas:
* Apófises orbitarias externas: artellan o frontal co ángulo superior do malar (**articulación fronto-malar**).
* Apófoses orbitarias internas: artellan o frontal cos ósos propios do nariz, co óso lacrimal e co maxilar superior

## Véxase tamén 
* Lista de ósos no esqueleto humano

## Galería de imaxes 

Frontal bone lateral3.png|En verde, o óso frontal no cranio
Ficheiro:Gray134.png|Vista anterior do frontal
Ficheiro:Gray135.png|Vista da porción horizontal do frontal
Ficheiro:Gray188.png|Vista lateral do cranio
Ficheiro:Gray190.png|Vista anterior do cranio
Ficheiro:Frontal bone sinuses.jpg|Radiografía frontal dos seos frontais 
Frontal bone - animation 02.gif|Animación
Economía das Bahamas

[250px|left|thumb|[Nassau, Bahamas|Nassau]]
A economía das Bahamas depende fortemente do turismo (uns 60% do Produto interno bruto) e do sector financeiro (uns 15% do PIB). Uns 80% dos turistas que visitan o país son americanos, pero este número tivo unha caída entre 2001 e 2003 despois dos ataques de 11 de setembro, recuperándose despois. Antes do 2006 a expansión do turismo estimulou a construción de novos hoteis e vivendas e xerou un forte crecemento do PIB, pero desde aquel ano houbo unha caída no número de turistas.

## Notas
179

## Acontecementos 
* Marco Aurelio conduce ós Marcomanos fóra do Imperio, e reforza as fronteiras. Para repoboar e reconstruír a Pannonia devastada, Roma permite que os primeiros colonos xermanos entren en territorio controlado por Roma.

## Nacementos 
## Mortes 
## Outros 
* Historia ano a ano
Euskal Herria Bai

**Euskal Herria Bai** é o nome dunha coalición coa que as forzas políticas de Iparralde Abertzaleen Batasuna, Eusko Alkartasuna e Batasuna concorreron ás eleccións lexislativas francesas de 2007 a iniciativa de Abertzaleen Batasuna.

Desta formación quedou fóra o Partido Nacionalista Vasco, xa que tralo atentado de Barajas sucedido en Madrid o 31 de decembro, decidiu non ir ás eleccións na mesma lista que Batasuna.

De todas xeitos os tres partidos da coalición manteñen as portas abertas ó PNV, segundo manifestaron na súa presentación.

As principais bases do seu programa político son:

* O recoñecemento e respecto ó País Vasco. Recoñecemento a decidir o seu futuro.
* Só se consideran válidos os métodos democráticos e políticos para acadar obxectivos.
* Un marco institucional propio, que vaia máis aló dun departamento propio para o País Vasco francés.
* Recoñecemento do éuscaro como lingua cooficial do territorio xunto ó francés.
* A elaboración e defensa dunhas políticas sociais progresistas (segundo eles non sería obstaculo para a incorporación do PNV).

## Resultados electorais
En 2007 presentouse ás eleccións lexislativas francesas, conseguindo na primeira volta máis de 10.600 votos. Os seus mellores resultados foron na IV circunscrición (sur de Lapurdi) acadando o 9,09% dos votos. Así mesmo a coalición abertzale conseguiu ser a forza máis votada en seis localidades (Muskildi, Ozaze-Zühara, Bunuze, Gamarten, Izura-Azme, Lexantzü). Porén, non conseguiu pasar á segunda volta en ningunha das tres circunscricións vascas e deixou en mans dos seus votantes a quen votar na segunda volta.

Debido ós bos resultados a coalición traballa de cara ás municipais e cantonais onde si poderá ser unha forza de importancia.

Resultados por circunscrición:

* Marie-Léonie Aguergaray obtivo o 6.32% dos votos na IV circunscrición (sector Oloron - Maule - Donibane Garazi).
* Miguel Torre obtivo o 4.50% dos votos na V circuscrición (Baiona).
* Beñat Elizondo obtivo o 9.09% dos votos na VI circunscrición (Biarritz-Hendaia).
## Notas 
## Ligazóns externas
* Noticia da presentación de EHBai en Gara
* Noticia da presentación de EHBai en EITB24.com
* Noticia da presentación de EHBai en Deia
*Noticia da presentación de EHBai en El País
181

## Acontecementos 
* Erupción do supervolcán do lago Taupo na Illa Norte de Nova Zelandia, unha das meirandes erupcións na Terra nos últimos 5.000 anos.

## Nacementos 
* Zhuge Liang, grande estratego da época dos Tres Reinos.

## Mortes 
## Outros 
* Historia ano a ano
183

## Acontecementos 
* Errado intento de asasinato contra Cómodo por parte de membros do Senado.

## Véxase tamén 
### Outros artigos 
* Historia ano a ano
184

## Acontecementos 
### Asia 
* Rebelión dos Turbantes amarelos (Huáng Jīn Zhī Luàn) na China do Norte, so a dirección dos irmáns Zhang. Prometen unha nova era de igualdade, que arrastra millóns de persoas tras de si, invadindo o país entre os ríos Yangzi e Huangho. A represión do movemento calcúlase que só no ano 184 causou 500&nbsp;000 vítimas.

### Europa 
* Os romanos abandonan a muralla de Antonino (Escocia).

## Nacementos 
## Mortes 
* *Zhang Jiao*, *Zhang Bao*, *Zhang Liang*, tres irmáns Zhang, que dirixiran a rebelión dos Turbates Amarelos na China.

## Outros 
* Historia ano a ano
SimCity

***SimCity*** é un videoxogo de construción de cidades deseñado por Will Wright, saíu ao mercado en 1989. Foi o primeiro produto de Maxis tras ser rexeitado por diversas casas de videoxogos, orixinalmente creado en 1985 utilizando un Commodore 64. Realizáronse versións en múltiples ordenadores persoais e consolas e deu orixe a unha serie de simuladores, *SimCity 2000* en 1993, *SimCity 3000* en 1999 e *SimCity 4* en 2003.

*SimCity* supuxo un novo concepto en xogos de estratexia, conseguindo que o xogador sexa o responsable no cal debe controlar como funcionan os sistemas condicionados polas regras urbanísticas e ocuparse do nivel de vida dos seus habitantes.
Ignacio Pardo

**José Ignacio Pardo Pedrosa**, máis coñecido como **Ignacio Pardo**, nado en Lugo en 1947, é un videoartista galego dedicado tamén a outros sectores do audiovisual como a dirección artística.

## Traxectoria 
Comezou na videocreación en 1985 con Videoviolín. Participou no Certame de Cádiz (1987) Certame Nacional de Vídeo de Vitoria (1986) e estivo presente en ARCO (1988 e 1989),"Panorama Europeo de Videoarte" no Centro Cultural Conde Duque realizado en Madrid en 1992, "La Imagen Sublime. Vídeo de creación en España 1970-1985", "Bienal de la Imagen en Movimiento. Visionarios Españoles"(1992), "Todo fluye: infografía española" (1996), "Señales de Vídeo. Aspectos de la videcreación española de los últimos años " (1996) organizadas polo Centro de Arte Raíña Sofía, “Nuevos caminos. Amenazas y promesas del arte electrónico" Consellería de Cultura (1999), ademais de na Documenta de Kassel e outras mostras internacionais como Hannover, Arnheim, Utrecht, Rennes, Cannes, Liubliana, Nápoles, Sydney, Graz, Berlín, Innsbruck, São Paulo, Helsinki, Lynz, Moscova etc... En maio e xuño de 2007 expón " Senescencia" no soto do Centro Galego de Arte Contemporánea de Santiago de Compostela. En novembro de 2018 expón "Exhumación" na Fundación Luis Seoane da Coruña.

## Obras de Videocreación 
* Videoviolin (1985)
* Parpadeo (1986)
* Triángulo (1988)
* Tránsito (1988)
* Antípoda (1988)
* Ninfografía (1992) 
* Carne viva (1993)
* Ojo de pez (1994)
* Ventanas de noche (1995)
* La tentación del caracol vive arriba (1996)
* Paseantes (2003)
* Moscas (2004)
* Vientre, Mosca, Agua, Bosque, Senescencia, Abrazo, Latido e Fuego (2007)

## Dirección artística 
* *Contrabajo* (1997)
* *Blanca Madison* (2000)
* *Toda clase de peles* (2001)
* *Himno Galego* (2001)

## Exposicións 
Retrospectiva no CGAC. Fundación Luis Seoane da Coruña.
Hard rock

O **hard rock** ou **rock duro** é un xénero musical derivado do rock and roll con influencias de guitarras blueseras relacionado en principio co heavy metal.

## Orixe e bandas 
### Raíces 
O garage rock, o rock and roll, o blues e o country son as raíces do hard rock, así e todo, considérase que o hard rock ten orixe no blues rock dos 60.

As bandas ás cales se atribúe a xestación do xénero son Deep Purple, Black Sabbath e Led Zeppelin. A primeira debido ao virtuosismo na composición e execución dos seus temas, e á súa fusión da música clásica co xénero rockeiro (elemento vital para o posterior aparición do heavy metal). A segunda grazas á densidade e crueza do seu son. E a terceira debido á súa constante exploración musical de diversos estilos (como o *blues e o folk), recreándoos sempre baixo unha proposta máis dura e experimental. Durante os anos 60, outras bandas practicaron estilos que se consideran precedentes do rock duro; así, adóitase atribuír o primeiro riff hard rock ao tema "You Really Got Me" de The Kinks, tamén se asegura que a primeira canción de Hard Rock sería Helter Skelter de The Beatles.

### Bandas 
Outras bandas importantes do xénero son tamén: Scorpions, Bon Jovi, Eric Burdon, Kiss, Poison, Aerosmith, Quiet Riot, Queen, Vixen, Cinderella, Skid Row, Guns N' Roses, AC/DC, Van Halen, Whitesnake, Def Leppard. A música de Van Halen (ata que David Le Roth abandonou o grupo en 1985) é quizais un dos exemplos máis claros da enerxía do xénero na súa vertente máis moderna.

Como bandas modernas de Hard Rock poderiamos citar a Velvet Revolver, The Darkness agora chamados Stone Gods, Brother Firetribe, The Answer , Wolfmother, Crashdïet, Lordi (gañadores de Eurovisión en 2006), Hard Spirit e Airbourne.

## Características do Hard Rock 
As súas cancións adoitan estar nunha tonalidade maior, cun uso mestre das tonalidades menores; úsase moito a escala pentatónica do mesmo xeito ca no rock, e os acordes tradicionais substitúense a miúdo por acordes de quinta. As progresións de acordes asócianse a miúdo aos graos I-V ou I-V-VIII da escala, do mesmo xeito que no rock and roll. Os efectos de distorsión das guitarras cobran protagonismo, a batería pode acadar un rango de 100-150 golpes por minuto, sendo 120 un valor habitual. O só da guitarra é unha parte moi importante da canción, tanto como a letra e a melodía da voz. En canto ás letras, adoitan ser máis escuras no heavy metal, e máis festivas e intranscendentes no hard rock, tratando en numerosas ocasións, e sobre todo nos anos 80's, sobre diversión, alcohol e mozas. Aínda que as estruturas son similares no hard rock e o heavy metal, o heavy metal é lixeiramente máis complicado en estruturas ou quizais se preste máis a temas máis longos, con pasaxes que modulan tonalidades diferentes da orixinal e do seu relativo maior.

## Véxase tamén 
### Ligazóns externas 
* Vídeo de Guns.N.Roses: Sweet Child O'Mine
* Vídeo de Eric Burdon: I'm Crying
180

## Acontecementos 
* Cómodo sucede ó seu pai, Marco Aurelio, como Emperador romano.
* No seu *Methodus Medendo* o médico grego Galeno describe a relación entre a parálise e ruturas na espiña dorsal.*
* 17 de xullo - Doce habitantes de *Scilio*, en Numidia (Norte de África), son executados por seren cristiáns. É a primeira vez que hai relatos sobre cristiáns nesa rexión.

## Nacementos 
## Mortes 
* 17 de marzo - Marco Aurelio, emperador romano en *Vindbona'' (Viena, Austria) na Pannonia Superior.
* Aulo Xelio, autor latino e gramático (data aproximada).
* Gaio, xurista romano (data aproximada).
* Apuleio, escritor latino de orixe bérber.

## Outros 
* Historia ano a ano
Chantaxe

**Chantaxe** pode referirse a:
*a práctica da extorsión;

## Botánica 
* **Chantaxe**, nome común das plantas do xénero ***Plantago***,  varias plantas herbáceas da familia das plantaxináceas, correola.
** **Chantaxe maior**,  a herba *Plantago major*, correola, lingua de vaca.
** **Chantaxe lanceolada**, a herba *Plantago lanceolata*, lingua de ovella; correola.
* **Chantaxe de auga**, a herba *Alisma plantago-aquatica*, alisma, chantaxe acuática.

## Notas
Album-oriented rock

O ***album-oriented rock*** ou ***album rock***, a miúdo abreviado como **AOR** (en galego, **rock orientado aos álbums**), é un estilo musical dentro do rock melódico. Caracterízase polos seus traballados refráns e melodías, a súa harmonía vocal e instrumental. Bebe do rock pero coa comercialidade característica do pop. É un rock apto para case todos os públicos sen a aspereza do rock puro. Tamén se lle coñece como soft rock.

Tivo o seu auxe no período que vai desde 1985 ata 1993 aproximadamente. Neste período moitos grupos coñecidos tocaron este xénero para desvincularse del por motivos comerciais cando así llo ditaron as súas compañías de discos. Entre estes últimos destacan Bon Jovi, Def Lepard, Michael Bolton e White Snake. Os seus máis xenuínos representantes, entre outros, son o grupo norteamericano Journey e o canadense Harem Scarem.
Rapcore

O **rapcore** é un estilo musical que se considera unha fusión do rap co hard rock.

## Historia e características
Este estilo musical ten as súas raíces en Holanda a mediados dos anos 80, onde a banda Urban Dance Squad creou este estilo musical que despois chego a América. Outros grupos que fomentaron esta fusión foron Bad Brains, Beastie Boys, Anthrax, e Kid Rock, que eventualmente facían cancións mesturando ambas as vertentes. A partir do éxito de Rage Against the Machine e Biohazard, que facían esa fusión en todos os seus temas, o estilo popularizouse enormemente. O estilo etiquetaxe como rap metal propiamente dito está representado por Limp Bizkit, Linkin Park, Planet Earth, End7, Crazy Town, Biohazard, The Bloodhound Gang, Papa Roach, entre outros. É chamado tamén rap/rock ou rap/metal, como fusión do rap co rock.

As raíces do rapcore pódense achar no álbum de Urban Dance Squad "Mental floss for the globe".
Pulp (grupo musical)

**Pulp** é unha banda de rock alternativo formada en Sheffield, Inglaterra en 1978 polo entón adolescente de 15 anos Jarvis Cocker. Foi orixinalmente coñecida como "Arabacus Pulp", pero o nome foi acurtado un ano despois. Os membros de Pulp eran todos compañeiros que asistían á City High School en Sheffield e acompañaron á banda Crude, da mesma escola, nos seus primeiros concertos. Citan como as súas influencias a David Bowie, The Cure, The Beatles e The Kinks.

Durante os anos 80 a banda esforzouse por conseguir o éxito, pero non sería ata os 90 cando gañarían prominencia no Reino Unido coa edición dos álbums ''His 'n' Hers* en 1994 e particularmente *Different Class* en 1995, que acadou o número 1 na lista de álbums británica. *Different Class* conseguiu catro sinxelos *top 10'', incluídos "Common People" e "Sorted for E's & Wizz", que foron número 2 no seu país. O sexto álbum da banda, *This Is Hardcore* (1998), tamén debutou no número un no Reino Unido e foi nomeado ao Mercury Prize. No seu auxe, Pulp encabezaron o escenario Pyramid do Festival de Glastonbury dúas veces e foron considerados entre os "catro grandes" do Britpop, xunto con Blur, Oasis e Suede.

O estilo musical de Pulp durante este período era un pop-rock influenciado pola música disco cunhas letras ultrarrealistas.

A banda lanzou *We Love Life* en 2001 e despois tomouse unha pausa dunha década, despois de vender máis de 10 millóns de discos. Pulp reuniuse en 2011 para tocar en varios festivais e lanzaron "After You" en 2013, a súa primeira canción en 12 anos. A banda reuniuse por segunda vez en 2022 para unha nova xira e, máis tarde, lanzou o seu oitavo álbum, *More*, en xuño de 2025.

## Discografía 
## Notas
Uriah Heep

**Uriah Heep** é unha banda de rock británica xurdida a fins dos anos sesenta, pioneira do xénero heavy metal. Caracterizouse, entre outras cousas, polos seus constantes cambios de aliñación, na cal o único membro permanente é o guitarrista Mick Box.

Aínda que na actualidade seguen gozando de boa reputación, as súas grandes obras aparecen na década dos setenta, especificamente entre os anos 1970 e 1976.

Na actualidade está formado por Mick Box (guitarra e voz; desde 1969), Lee Kerslake (batería e voz; entre 1972 e 1979, e desde 1982), Trevor Bolder (baixo e voz; entre 1976 e 1981, e desde 1983), Bernie Shaw (voz; desde 1986) e Phil Lanzon (teclado e voz; desde 1986).

## Discografía 
### Discos de estudio 
* ''Very 'eavy... Very 'umble* (1970; titulado *Uriah Heep* nos EUA)
* *Salisbury* (1971)
* *Look at Yourself* (1971)
* *Demons & Wizards* (1972)
* *The Magician's Birthday* (1972)
* *Sweet Freedom* (1973)
* *Wonderworld* (1974)
* *Return to Fantasy* (1975)
* *High and Mighty* (1976)
* *Firefly* (1977)
* *Innocent Victim* (1977)
* *Fallen Angel* (1978)
* *Conquest* (1980)
* *Abominog* (1982)
* *Head First* (1983)
* *Equator* (1985)
* *Raging Silence* (1989)
* *Different World* (1991)
* *Sea of Light* (1995)
* *Sonic Origami* (1998)
* *Wake the Sleeper* (2008)
* *Into the Wild* (2011)
* *Outsider* (2014)
* *Living the Dream* (2018)
* *Chaos & Colour* (2023)

### En directo 
* *Uriah Heep Live* (1973)
* *Live at Shepperton '74* (1986; gravado en 1974)
* *Live in Europe 1979* (1986; gravado en 1979)
* *Live in Moscow* (1988)
* *Spellbinder Live* (1996)
* *King Biscuit Flower Hour Presents In Concert* (1997; gravado en 1974)
* *Future Echoes Of The Past* (2000)
* *Acoustically Driven* (2001)
* *Electrically Driven* (2001)
* *The Magician's Birthday Party* (2002)
* *Live in the USA* (2003)
* *Magic Night* (2004)
* *Between Two Worlds* (2005)

### Recompilatorios 
* *Anthology* (1986)
* *Lady In Black* (1994)
* *The Lansdowne Tapes* (1994)
* *A Time of Revelation* (1994)
* *Uriah Heep: The Collection* (2000)
* *Remasters: The Official Anthology* (2001)
* *20th Century Masters: The Millennium Collection: The Best of Uriah Heep* (2001)
* *Chapter & Verse* (2005)
* *Very Best of Uriah Heep* (2006)
* *Easy Livin': Singles A's & B's'' (2006)
Economía de Costa Rica

A economía de Costa Rica depende da agricultura, do turismo e da exportación de produtos electrónicos. O país emerxeu dunha recesión en 1997 e dende entón ten tido un crecemento forte.

## Notas 
## Véxase tamén 
### Outros artigos 
* Colón costarriqueño
*Peso costarriqueño
*Real Costarriqueño
Christina Applegate

miniatura|dereita|Christina Applegate
**Christina Applegate**, nada o 25 de novembro de 1971 en Hollywood (Os Ánxeles), é unha actriz estadounidense, particularmente coñecida polo papel de Kelly Bundy na teleserie Married... with Children (1986-1997) da Fox Broadcasting Company, para o cine participou en filmes tales cal Anchorman e Don't Tell Mom the Babysitter's Dead. Protagonizou a súa propia serie, Jesse, de 1988 a 2000.

## Véxase tamén
Moon Geun-young

**Moon Geun-young** (en coreano: 문근영), nada o 6 de maio de 1987 en Gwangju, é unha actriz surcoreana de cinema e televisión.

miniatura|dereita|Moon Geun young (2010).
## Filmografía 
* 1999 길 위에서 (On the Way) 
* 2002 연애소설 (Lovers' Concerto) (como a irmá de Ji-hwan) 
* 2003 장화·홍련 (A Tale of Two Sisters) (como Bae Su-yeon) 
* 2004 어린 신부 (My Little Bride) (como Suh Boeun) 
* 2005 댄서의 순정 (Innocent Steps) (como Jang Chae-ryn) 
* 2006 사랑따윈 필요 없어 (Love Me Not) (como Ryu Min)

## Véxase tamén 
### Ligazóns externas 
* Ficha na IMDb 
* Super Moon Geun Young Fansite 
* Tale of two sisters fan site
Godexisilo

**Godexisilo** (359 - 406) foi rei dos Vándalos Asdingos. Baixo o seu mando, os vándalos, empuxados polo avance dos hunos, abandonaron Panonia sobre o 400. Morreu o 31 de decembro do 406 en Tréveris, durante a batalla na que vándalos, suevos e alanos derrotaron aos francos ripuarios, defensores da fronteira do Rin en substitución das tropas romanas mobilizadas a Italia.

A Godexisilo sucedeuno o máis vello dos seus fillos vivos, Gunderico, nado do matrimonio de Godexisilo cunha nobre de orixe vándala chamada Flora, quen conduciu ao seu pobo a través da Galia e, posteriormente, ata Hispania. Outro fillo seu, Xenserico, tido cunha serva, sucedeu a Gunderico o ano 428 e reinou durante 49 anos, establecendo un poderoso Reino vándalo no norte de África.
Río Verdugo

260px|miniatura|Ponte Caldelas.
O **Verdugo**  é un río galego da provincia de Pontevedra, cuxa foz se sitúa no fondo da ría de Vigo.
## Percorrido 
O Verdugo nace a 760 m de altura no monte do Outeiro Grande, na aldea de Cernadelo (Santa Mariña de Presqueiras, Forcarei). No seu primeiro tramo baixa encaixado atravesando os concellos de Beariz, A Lama e Ponte Caldelas, facendo un val máis amplo na súa entrada en Soutomaior. No seu último tramo serve de fronteira entre Soutomaior e Pontevedra, desembocando entre Arcade e Ponte Sampaio.

No concello de Ponte Caldelas atravesa os pasos da Fraga, onde se conservan varios muíños e un peto de ánimas. Despois de formar a praia fluvial da Calzada, na vila de Ponte Caldelas hai un paseo fluvial, a carón do antigo balneario, onde hai un monumento ao pescador.

## Características 
O seu afluente principal é o río Oitavén, que se lle une pola esquerda, en O Sobral, Soutomaior, e que desenvolve un curso de lonxitude similar á do Verdugo, desde o seu nacemento até a confluencia (32&nbsp;km). De modo que ás veces se fala do sistema Verdugo - Oitavén (o curso común é de 7&nbsp;km), e máis se se ten en conta que o caudal do Oitavén é superior. Outros dos seus afluentes son o Calvelle e o Barbeira.

O tamaño total da conca é de 357&nbsp;km² (177,7&nbsp;km² corresponden á bacía do Oitavén). O caudal absoluto do Verdugo na desembocadura é de 17 m³/s (o do Oitavén, antes da confluencia, atinxe os 10,5 m³/s). 
O Verdugo e os seus afluentes son ríos de réxime pluvial. As precipitacións medias na súa conca atinxen os 1884&nbsp;mm anuais.

[miniatura|250px|Ponte romana en [Ponte Sampaio.]]

## Aproveitamento 
No Verdugo sitúanse tres encoros: os de Feixa I e Encoro de Feixa II, localizados no concello de Ponte Caldelas e máis o encoro da Ponte do Demo, no de Soutomaior. Son de potencia inferior a 10 Mw.

O río Verdugo ten sona pola pesca da troita. O último domingo de maio celébrase en Ponte Caldelas a festa da troita e o concurso internacional de pesca de salmónidos.

## Galería de imaxes

Ficheiro:Río Verdugo - A Lama.jpg|Río Verdugo ao seu paso pola Lama.

## Notas 
## Véxase tamén 
### Bibliografía 
* 
### Outros artigos 
* Ponte de Ponte Sampaio
Río Traba

O **río Traba** é un curso fluvial da provincia da Coruña, que desemboca na ría de Noia.

## Percorrido 
O Traba recibe distintos nomes ao longo dos seus 17 km de percorrido. Nace so o monte Muralla xunta a portela de Aldarís, na parroquia de Fruíme (Lousame) a 400 m de altitude, da confluencia de dous regachos que baixan do chan do Rego. Neste seu curso alto, diríxese co nome de río Sóñora cara ao norte, adentrándose brevemente en Rois para pasar pola aldea que o nomea, onde se lle amece o rego do Treito.

No punto onde recibe o rego do Feal Maior e o río do Manle vira á esquerda (o oeste), volvendo ao termo municipal de Lousame. Este tramo, no que lle din río de Vilacova, flúe encaixado entre ladeiras costentas. Deixa atrás Lesende e ao pé da aldea de Alvariza xúntaselle pola dereita o rego de San Xusto. É nestes derradeiros quilómetros onde, xa noiés, recibe o nome de río Traba.

Desemboca na vila de Noia, formando canda o rego de Tállara unha marisma que entre Abruñeiras e o porto de Testal conecta co meirande esteiro do Tambre.

## Réxime 
É un río de réxime pluvial.

## Galería de imaxes 

Ficheiro:Ponte de Traba.jpg|Ponte de Traba
Ficheiro:Noia Ponte no Traba.jpg|Noia
Ficheiro:Noia 060828.jpg|Malecón de Cadarso de Noia
Río Iso

O **Iso** é un río galego da provincia da Coruña, afluente do Ulla pola súa marxe dereita.

## Percorrido
O Iso nace a 580 m de altitude, e logo dun curso de 23&nbsp;km, no que atravesa os concellos de Boimorto e Arzúa, únese ao Ulla no encoro de Portodemouros, contribuíndo cun caudal de 4,72 m³/s. A súa conca abrangue unha área de 166,5&nbsp;km². Cara á desembocadura, na parte encorada do seu percorrido, sitúase no medio do río a illa da Altura.

## Afluentes
Pola dereita recibe as augas dos regos da Cañota, Carracedo ou de Brandeso. Pola esquerda acolle o rego Rendal, o Ribeiral e, xa no encoro, o río Boente e o rego do Muíño.

## Réxime
O Iso é un río de réxime pluvial.

## Étimo
O nome do Iso semella responder á raíz indoeuropea **eis*- "correr velozmente", presente en gran número de hidrónimos europeos: Isar, Isère, Ésera etc. En Galiza este étimo tamén está na orixe de Ézaro, o antigo nome do Xallas.

## Relevancia histórica
Nun diploma da raíña Urraca, expedido o 13 de xuño de 1120, estabeleceuse neste río o límite oriental da Terra de Santiago. Os demais límites quedaban conformados polos ríos Ulla, Tambre e a costa atlántica.

## Notas
Río Barbanza

O **río Barbanza** é un pequeno río da provincia da Coruña.

## Descrición 
Nalgunhas obras (como a *Gran Enciclopedia Galega*) o Barbanza aparece como un afluente do río Pedras. Porén, na bastante exhaustiva obra de Río Barxa e Rodríguez Lestegás, *Os ríos galegos*, o Barbanza é, sen dúbida, o río principal. A maiores debe terse en conta que, nos mapas onde o Pedras figura como curso principal, figura ao seu pé a localidade da Ponte Barbanza, o que mostra que o curso principal é o que aquí se mantén.

## Fontes 
Nace a unha altura de 540 m, no concello de Boiro, na aba do monte Xestoso, que forma parte da serra do Barbanza, na península do mesmo nome, que constitúe un espléndido horst granítico sobre o mar.

## Percorrido 
O Barbanza desenvolve un percorrido curto, con grande inclinación, no que forma cachóns e fervenzas, con estanques intermedios. Desemboca na Pobra do Caramiñal, preto do lugar de Pontes, sobre a ría de Arousa. A lonxitude total do río é de 12&nbsp;km.

## Afluentes 
O seu principal afluente pola dereita é o río Pedras, que ten un curso semellante. Pola esquerda, e pouco antes de desembocar, recibe o Río Lérez.
American Thighs

***American Thighs*** é o álbum de estrea da banda estadounidense de rock alternativo Veruca Salt. Foi editado a través da discográfica Minty Fresh Records o 27 de setembro de 1994 e reeditado a través da DGC Records o 8 de novembro do mesmo ano. O seu título é unha referencia á unha liña da letra do tema de AC/DC "You Shook Me All Night Long".

## Antecedentes 
As cantantes e guitarristas Nina Gordon e Louise Post comezaron a traballar xuntas en 1992. Finalmente formaron Veruca Salt co baixista Steve Lack e o batería Jim Shapiro, e os catro xa levaban sendo unha banda completa menos dun ano cando asinaron co selo independente Minty Fresh. En 1994 lanzaron o sinxelo "Seether"/"All Hail Me". "Seether" converteuse nun éxito nas emisoras de radio universitarias e alternativas, e a banda gravou o álbum *American Thighs* co produtor Brad Wood. 

## Listaxe de cancións
## Notas
186

## Acontecementos 
## Nacementos 
* 4 de abril - Caracalla, emperador romano.

## Mortes 
## Outros 
* Historia ano a ano
Nu metal

O **nu metal** é un estilo musical que combina o metal alternativo co rap, hardcore punk, rock alternativo e ás veces co pop, tamén adoita ter esencias doutros estilos como o funk, a música electrónica, o reggae e o folk, entre outros. Utiliza guitarras menos estridentes e máis graves que o rock ou heavy metal convencional, acompañadas por efectos e estraños sons nos riffs. Xurdiu a principios e mediados dos anos 1990 no sector dos Ánxeles e impulsado principalmente por grupos como Korn, Deftones e Limp Bizkit. Pero sen dúbida os precursores e influenciadores deste xénero foron bandas como Suicidal Tendencies, Machine Head, Eric B. & Rakim, Nine Inch Nails, Anthrax, Beastie Boys, Faith No More, Tool, Rage Against the Machine e Pantera, que foron bandas que empezaron a moldar este xénero a pricipios dos 90, pero o seu estilo non tiña nada que ver co nu metal. Tivo o seu auxe popular a finais dos 90 e comezos do milenio, pero comezou a decaer e perder gancho comercial do 2001 para adiante.

Chámaselle nü metal, que vén de *new metal* (novo metal) por querer representar unha evolución do metal tradicional. En certas partes chámase *aggro metal* ao nu metal máis agresivo e menos rapeado (Ill Niño, Slipknot, Mudvayne etc.), para diferencialo co menos agresivo e máis relacionado co rap (Linkin Park, Limp Bizkit, POD etc.).

## Notas
Led Zeppelin IV

***Led Zeppelin IV*** é o cuarto disco da banda de rock inglesa Led Zeppelin, publicado no 8 de novembro de 1971, pola discográfica Atlantic. Non ten título aparecendo na portada soamente catro símbolos (ten a súa parte de misticismo e lenda) representado a cada un dos compoñentes de grupo. Popularmente coñécese como ***Led Zeppelin IV***, tamén como ***ZOSO***, ***Runes***, ***Four Symbols***, ***Four***, ***Sticks*** ou mesmo ***Unnamed***. Publicado tralo seu periplo polo folk rock que supuxo o seu anterior disco (o *III*), cunhas duras críticas por parte do xornalismo musical daquela.

Este LP publicado en 1971 supuxo un novo paradigma do seu acuñado hard rock, con riffs clásicos e demoledores como Jimmy Page sabía facer. O impacto de vendas non se fixo de rogar: 15 millóns de discos ó lanzarse o disco reafirmaban que Led Zeppelin aínda tiñan moito que dicir ó saturado mundo do Rock n'n Roll que comezaba a repoñerse da resaca da psicodelia.

Apuntamentos e referencias a mundos fantásticos de lenda, como no tema "The Battle of Evermore", no cal se poden atopar fragmentos do *Señor dos Aneis*, temas de alto contido sexual implícito (só hai que botarlle unha ollada á letra de "Black Dog") ou alegorizando o consumo de certas drogas (na canción "Misty Mountain Top" comentan como se fuman marihuana cuns hippies, para posteriormente teren un altercado coas forzas policiais). Son só algúns exemplos do vigor e frescor que tiñan, non só musicalmente.

Comentar asemade, que neste disco podemos atopar himnos acuñados por tódolos seguidores de Led Zeppelin no planeta: "Stairway to Heaven", "Rock and Roll" ou "When the Levee Breaks", malia ser un disco de tan só 8 cancións.

## Listaxe de temas 
# "Black Dog" (Jimmy Page/Robert Plant/John Paul Jones) – 4:57
# "Rock and Roll" (Page/Plant/Jones/Bonham) – 3:40
# "The Battle of Evermore" (Page/Plant) – 5:52
# "Stairway to Heaven" (Page/Plant) – 8:03
# "Misty Mountain Hop" (Page/Plant/Jones) – 4:38
# "Four Sticks" (Page/Plant) – 4:45
# "Going to California" (Page/Plant) – 3:31
# "When the Levee Breaks" (Page/Plant/Jones/Bonham/Memphis Minnie) – 7:08

## Véxase tamén 
### Bibliografía 
* 
* 
* 
*
187

## Acontecementos 
* Septimio Severo é nomeado legado en Gallia Lugdunensis.

## Nacementos 
* Cao Pi, fundador do Reino de Wei.

## Mortes 
## Outros 
* Historia ano a ano
Río Furelos

260px|miniatura|Encoro no río Furelos 
O **Furelos** é un pequeno río galego da provincia coruñesa, que baña a Terra de Melide, afluente do Ulla, pola súa marxe dereita.

## Características
O Furelos nace da confluencia de varios cursos de auga que baixan dos montes da serra do Careón, no concello de Toques, servindo as súas augas de linde entre ese concello e o de Melide, no que termina por entrar. Atravesa a freguesía e lugar de Furelos, por onde pasa o Camiño de Santiago. Logo fai linde entre Melide e o concello de Santiso.

O Furelos é un río de réxime pluvial. Discorre por terreo máis ou menos chairo ao longo de 26,2&nbsp;km até unirse ao Ulla, contribuíndo cun caudal de 6,63 m³/s. A súa conca abrangue unha área de 151,6&nbsp;km². O seu principal afluente (pola dereita) é o rego de Catasol.

Hai dous pequenos encoros que aproveitan o seu curso para produción eléctrica, que son os de Portochao e Portodiz.

## Galería de imaxes

Ficheiro:Melide Furelos Galiza 16.jpg
Ficheiro:Melide Furelos Galiza 19.jpg
Ficheiro:Melide Furelos Galiza 21.jpg
Vellarrón

[miniatura|Vellarrón de [Castrelo de Cima, Riós|Castrelo de Cima.]]
O **vellarrón** é unha antiga máscara do Entroido de Castrelo de Cima no concello de Riós, en proceso de recuperación.

## Características
Os vellarróns levan unha carauta de cartón duro, onde resaltan un afiado nariz con bigote e barba feitos de la de ovella de cor negra; cellas mestas; dentamia branca e unhas grandes orellas de papel. O traxe leva unha camisa de algodón con lazos de once cores e un calzón con flocos das mesmas cores. Os complementos son un pano branco, faixa, botas, pololos e un pau chamado *farrampo*, ademais das fundamentais campás ao cinto. Da súa confección encargábanse homes e mulleres.

Estas máscaras saían en grupo por Castrelo de Cima e polas aldeas veciñas a pedir cartos ou comida coa que facer logo un xantar para o grupo. Acompañando os vellarróns ían outros personaxes como a *Madama*, muller engalanada con roupas elegantes e o *Farrangón*, home disfrazado con roupas vellas e coa cara tapada, que era o encargado de recoller os aguinaldos que daban os veciños. Nalgunha ocasión concreta o vellarrón ía acompañado dun cadelo disfrazado.
[miniatura|[Museo Galego do Entroido.]]
O vellarrón, facía soar as campás do cinto e asemade ía zorregando co farrampo (un látego similar a un mallo) a cantos atopaba na rúa ao seu paso. A xente dicíalle: "¡Vello, vello, vellarrón, mete os cartos no bolsón!", para que gardase os cartos que algúns –poucos– lle daban.

No lugar da Veiga do Seixo existía tamén unha máscara moi parecida á de Castrelo de Cima, coa diferenza de que a vestimenta estaba adornada con papeis de cores no canto das tiras de tea de cores que portaban en Castrelo.

A figura do vellarrón desapareceu durante a década dos setenta, pero foi recuperada no entroido de Verín no ano 2007. O concello do Riós encargoulle a un xastre de Ourense a confección de nove traxes, que participaron no desfile do entroido.

Outro dos costumes do carnaval en Castrelos eran as visitas e os bailes das *mariposas* (bolboretas), xa pola noite. Ataviados con panos, colchas ou calquera roupa vella, as chamadas *mariposas* ían de casa en casa entrando nelas, onde bailaban en medio de bromas e volvían saír para continuar co seu baile na rúa e logo noutra casa, así ata percorrer toda a aldea.

## Véxase tamén
### Bibliografía
* 
### Outros artigos 
### Outros artigos 
*Peliqueiro
*Cigarrón
*Xenerais da Ulla
*Boteiro
*Felo
*Museo Galego do Entroido

### Ligazóns externas 
* Festas e Tradicións: Vellarrón Concello de Riós.
189

## Acontecementos 
* Vítor I é elixido papa trala morte de Eutelo.

## Nacementos 
* Xeta, emperador romano.

## Mortes 
* Eutelo, décimo terceiro papa.

## Outros 
* Historia ano a ano
188

## Acontecementos 
* Pertinax tórnase cónsul de África.

## Nacementos 
* Caracalla, emperador romano.

## Mortes 
## Outros 
* Historia ano a ano
Fractura (homónimos)

Unha **fractura** é a separación dun corpo sólido baixo o efecto dunha forza en dous ou máis pezas.

* Fractura mecánica e o termo xeral que define este concepto estudado pola mecánica da fractura, unha parte da mecánica.
* **Fractura**, en mineraloxía aplícase aos cristais ou materiais cristalinos como as xemas e os metais. 
* **Fractura**, en medicina aplícase ás roturas dos ósos dos seres vivos.
Guntamundo

[miniatura|dereita|240px|**Guntamundo**: moeda de 50 [nummi de prata, cuñada en Cartago.]]

**Guntamundo** (sobre 450-496), rei de vándalos e alanos (484-496), foi o terceiro soberano do reino norteafricano dos vándalos. Era fillo de Xento, o cuarto e máis novo dos fillos de Xenserico e, como home de máis idade da casa real e, de acordo coas leis promulgadas polo seu avó, accedeu ao trono á morte do seu tío Hunerico.

Guntamundo beneficiouse durante todo o seu reinado do feito de os seus máis poderosos rivais (visigodos, ostrogodos e o Imperio Bizantino), estaren enleados en guerras que lles impediron actuar contra un reino vándalo que declinara grandemente tras o seu apoxeo na época de Xenserico. Tivo que facer fronte, en cambio, ás incursións bérberes, que incrementaron cada vez máis a presión sobre o seu reino.

Aínda que, como os seus predecesores, profesaba a fe ariana, cesou na persecución aos católicos, cousa que axudou a estabilizar a economía do reino que, baixo o reinado de Hunerico, chegara ao bordo do colapso.

Morto en 496 no transcurso dunha cacería de cervos, sucedeuno o seu irmán Trasamundo, quen resultou moito menos eficaz na súa tarefa como gobernante.

## Véxase tamén
Timișoara

A cidade de **Timișoara** (en , tamén chamada antigamente *Temeschburg* ou *Temeschwar*; en ; en ; en  *Temišvar*; en ; en ) é a capital do condado de Timiş, na Romanía.

## Véxase tamén 
### Ligazóns externas 
* Páxina oficial de Timișoara
Foo Fighters (álbum)

***Foo Fighters*** é o álbum de estrea da banda estadounidense de rock alternativo Foo Fighters. Foi editado en 1995 a través de Roswell/Capitol Records. Nese tempo o único membro oficial do grupo era Dave Grohl, que compuxo e gravou todo o álbum (coa excepción dunha guitarra gravada por Greg Dulli) coa asistencia do produtor Barrett Jones nos Robert Lang Studios de Seattle en 1994.

## Listaxe de cancións
Hoffen

**Hoffen** é unha comuna situada no departamento do Baixo Rin en Alsacia. A primitiva comuna de Hoffen era máis pequena pero en 1975 fusionouse coas antigas comunas de Hermerswiller e de Leiterswiller, acadando 9.45&nbsp;km². En 2004 tiña 1.214 habitantes.
## Véxase tamén
My Brother the Cow

***My Brother the Cow*** é o quinto álbum da banda de grunge Mudhoney. Foi editado a través do selo Reprise Records o 28 de marzo de 1995. O disco inclúe numerosas referencias directas a bandas que influenciaron o son de Mudhoney. O tema "F.D.K. (Fearless Doctor Killers)", por exemplo, é unha referencia á canción de Bad Brains "F.V.K. (Fearless Vampire Killers)". "Orange Ball-Peen Hammer" alude á canción "Orange Claw Hammer" de Captain Beefheart, ademais de conter letras prestadas de Led Zeppelin. "1995" é unha homenaxe ao tema "1969" de The Stooges, e tamén inclúe referencias musicais a "L.A. Blues", outra canción dos Stooges.

## Listaxe de cancións
Estado de conservación

O **estado de conservación** dun grupo de organismos, como poden ser unha especie, refírese en ecoloxía da conservación a se ese grupo aínda sobrevive e se aínda ten potencial de continuar existindo nunha área ou ecosistema. 

A extinción é un proceso natural. Con todo, na actualidade ás especies enfróntanse a unha importante acción antrópica, sexa pola agricultura intensiva, a construción de cidades ou de estradas, centrais hidroeléctricas e outras obras, que favorece as extincións.

O estudo das poboacións permite coñecer o seu estado de conservación, aínda que a protección delas depende de medidas de preservación que son tomadas polos poderes públicos ou, ás veces, por particulares.

## Categorías 
A Unión Internacional para a Conservación da Natureza e dos Recursos Naturais (IUCN) clasifica cada poboación nunha das seguintes nove categorías (a abreviatura que segue é, por convención, a da categoría en inglés):

## Criterios de clasificación 
# **Tamaño da área de distribución**: ampla en varios biomas / ampla en apenas un bioma / restrinxida a un bioma ou microrrexión / restrinxida e microendémica.
# **Alteracións ambientais**: hábitat natural con pouca acción antrópica / con moderada presión antrópica (como máximo estradas asfaltadas) / hábitat natural case totalmente destruído ou descaracterizado.
# **Amplitude de distribución**: grande ocorrencia en ambientes secundarios / sobrevive en ambientes secundarios / ocorre en ambientes secundarios aínda que depende de poboacións en ambientes primarios / só ocorre en vexetación primaria.
# **Variación poboacional do taxon**: é moi frecuente ao longo da súa área de distribución / é frecuente / é pouco frecuente / é raro.
# **Variación poboacional**: poboadores estables ou crecentes / poboacións declinando a un ritmo lento / a un ritmo moderado / con acentuada redución.

## Véxase tamén 
### Outros artigos 
* Especies ameazadas

### Ligazóns externas 
* Categorías y Criterios de la Lista Roja de la UICN (Versión 3.1; febreiro 2000)